Úradný vestník L 268 , 18/10/2003 S. 0077 - 0080



Rozhodnutie Komisie zo 14. októbra 2003 týkajúce sa zoznamu programov eradikácie a monitorovania zvieracích chorôb a kontrol zameraných na prevenciu zoonóz, ktoré majú v roku 2004 nárok na finačný príspevok od Európskeho spoločenstva (uvedené pod číslom dokumentu C(2003) 3708) (2003/743/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 90/424/EHS z 26. júna 1990 týkajúce sa výdavkov vo veterinárnej oblasti [1], naposledy zmenené a doplnené nariadením (ES) č. 806/2003 [2], najmä na jeho článok 24 ods. 5 a článok 32, keďže: (1) niektoré členské štáty a pristupujúce členské štáty predložili komisii programy eradikácie a monitorovania zvieracích chorôb, na ktoré by radi dostali finančný príspevok od Európskeho spoločenstva; (2) podľa nariadenia komisie (ES) č. 1258/1999 zo 17. mája 1999 o financovaní spoločnej poľnohospodárskej politiky [3], programy eradikácie a monitorovania zvieracích chorôb sa majú financovať zo záručnej sekcie Európskeho poľnohospodárskeho usmerňovacieho a záručného fondu. Na účely finančnej kontroly sa použijú články 8 a 9 uvedeného nariadenia; (3) pri zostavovaní zoznamu programov eradikácie a monitorovania zvieracích chorôb, ktoré majú v roku 2004 nárok na finančný príspevok od spoločenstva, a pri navrhovaní podielu a výšky príspevku pre každý program sa musí brať do úvahy ako dôležitosť programu pre spoločenstvo, tak aj objem dostupných prostriedkov; (4) pri koncipovaní zoznamu programov kontrol zameraných na prevenciu zoonóz, ktoré majú v roku 2004 nárok na finančný príspevok od spoločenstva, a pri navrhovaní sadzby a čiastky príspevku pre každý program sa musí brať do úvahy dôležitosť programu pre spoločenstvo, či vyhovuje technickým predpisom náležitej veterinárnej legislatívy spoločenstva ako aj objem dostupných prostriedkov; (5) článok 32 Aktu o pristúpení z roku 2003 ukladá, že pokiaľ ide o výdavky z veterinárnych fondov, nové členské štáty majú tie isté práva ako súčasné členské štáty; (6) ale žiadne rozhodnutie ohľadom financovania uvedených programov z rozpočtu na rok 2004 nemožno prijať skôr, než sa uskutoční pripojenie príslušných pristupujúcich členských štátov. Navyše, eradikáciu určitých chorôb v pristupujúcich členských štátoch možno spolufinancovať aj pomocou iných nástrojov spoločenstva; (7) Komisia zvážila každý predložený program z veterinárneho aj finančného hľadiska a s uspokojením konštatuje, že uvedené programy by sa mali zaradiť do zoznamov programov, ktoré majú v roku 2004 nárok na finačný príspevok od spoločenstva; (8) opatrenia uvedené v tomto rozhodnutí komisie sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 1. Programy eradikácie a monitorovania zvieracích chorôb uvedené v prílohe I majú v roku 2004 nárok na finačný príspevok od Európskeho spoločenstva. 2. Pre každý program z odseku 1 sú navrhovaná sadzba a finančný príspevok od spoločenstva v takej výške, ako je stanovené v prílohe I. Článok 2 1. Programy kontrol zameraných na prevenciu zoonóz uvedené v prílohe II majú v roku 2004 nárok na finačný príspevok od Európskeho spoločenstva. 2. Pre každý program z odseku 1 sú navrhovaná sadzba a čiastka finančného príspevku od spoločenstva v takej výške, ako je stanovené v prílohe II. Článok 3 Toto rozhodnutie je adresované členským štátom. V Bruseli 14. októbra 2003 Za Komisiu David Byrne člen Komisie [1] Ú. v. ES L 224, 18.8.1990, s. 19. [2] Ú. v. EÚ L 122, 16.5.2003, s. 1. [3] Ú. v. ES L 160, 26.6.1999, s. 103. -------------------------------------------------- PRÍLOHA I Zoznam programov eradikácie a monitorovania chorôb zvierat (článok 1 ods. 1) Navrhnutá sadzba a čiastka finančného príspevku od Európskeho spoločenstva (v EUR) | Choroba | Členský štát alebo pristupujúci členský štát | Sadzba | Navrhnutá čiastka | Africký/klasický mor ošípaných | Taliansko (Sardínia) | 50 % | 250000 | Aujeszkyho choroba | Belgicko | 50 % | 700000 | Španielsko | 50 % | 75000 | Maďarsko | 50 % | 100000 | Írsko | 50 % | 50000 | Litva | 50 % | 50000 | Malta | 50 % | 5000 | Portugalsko | 50 % | 50000 | Slovensko | 50 % | 60000 | Zhubná katarálna horúčka oviec (Blue tongue) | Španielsko | 50 % | 150000 | Francúzsko | 50 % | 225000 | Taliansko | 50 % | 700000 | Bovinná brucelóza | Cyprus | 50 % | 85000 | Grécko | 50 % | 300000 | Španielsko | 50 % | 4000000 | Írsko | 50 % | 5000000 | Taliansko | 50 % | 1500000 | Litva | 50 % | 50000 | Poľsko | 50 % | 150000 | Portugalsko | 50 % | 1800000 | Slovinsko | 50 % | 110000 | Spojené kráľovstvo (Severné Írsko) | 50 % | 2000000 | Bovinná tuberkulóza | Grécko | 50 % | 300000 | Španielsko | 50 % | 5000000 | Írsko | 50 % | 4500000 | Taliansko | 50 % | 1200000 | Litva | 50 % | 70000 | Poľsko | 50 % | 150000 | Portugalsko | 50 % | 400000 | Slovinsko | 50 % | 40000 | Spojené kráľovstvo (Severné Írsko) | 50 % | 2000000 | Klasický mor ošípaných | Belgicko | 50 % | 175000 | Česká republika | 50 % | 75000 | Nemecko | 50 % | 800000 | Litva | 50 % | 20000 | Luxembursko | 50 % | 90000 | Slovinsko | 50 % | 30000 | Slovensko | 50 % | 125000 | Enzootická bovinná leukóza | Taliansko | 50 % | 100000 | Litva | 50 % | 100000 | Portugalsko | 50 % | 100000 | Slovensko | 50 % | 40000 | Spojené kráľovstvo (Severné Írsko) | 50 % | 5000 | Ovčia a kozia brucelóza (B. melitensis) | Cyprus | 50 % | 725000 | Grécko | 50 % | 1000000 | Španielsko | 50 % | 6500000 | Francúzsko | 50 % | 300000 | Taliansko | 50 % | 3500000 | Litva | 50 % | 17000 | Portugalsko | 50 % | 2000000 | Slovinsko | 50 % | 70000 | Poseidom | Francúzsko | 50 % | 250000 | Besnota | Rakúsko | 50 % | 200000 | Česká republika | 50 % | 650000 | Nemecko | 50 % | 800000 | Fínsko | 50 % | 70000 | Lotyšsko | 50 % | 370000 | Poľsko | 50 % | 1800000 | Slovinsko | 50 % | 110000 | Slovensko | 50 % | 400000 | Vezikulárna choroba ošípaných Klasický mor ošípaných | Taliansko | 50 % | 400000 | Spolu | | | 51892000 | -------------------------------------------------- PRÍLOHA II Zoznam programov kontrol zameraných na prevenciu zoonóz (článok 2 ods. 1) Navrhnutá sadzba a čiastka finančného príspevku od Európskeho spoločenstva (v EUR) | Zoonóza | Členský štát alebo pristupujúci členský štát | Sadzba | Navrhnutá čiastka | Salmonelóza | Rakúsko | 50 % | 150000 | Dánsko | 50 % | 260000 | Francúzsko | 50 % | 700000 | Írsko | 50 % | 90000 | Litva | 50 % | 400000 | Holandsko | 50 % | 400000 | Slovensko | 50 % | 400000 | Spolu | | | 2400000 | --------------------------------------------------